**POUČENIE O MOŽNOSTIACH UPLATNENIA PRÁVA SPOTREBITEĽA NA ODSTÚPENIE OD ZMLUVY UZAVRETEJ NA DIAĽKU A**

**POUČENIE O TOM, ŽE SPOTREBITEĽ NIE JE OPRÁVNENÝ ODSTÚPIŤ OD ZMLUVY UZAVRETEJ NA DIAĽKU**

**Obchodník****:**

obchodné meno: **JB Coaching s.r.o.**

sídlo: Hubeného 14, 831 53 Bratislava - mestská časť Rača,Slovenská republika

spoločnosť zapísaná: v Obchodnom registri Mestského súdu Bratislava III, oddiel: Sro, vložka č. 168625/B

IČO: 54 499 470

DIČ: 2121965846

IČ DPH: SK2121965846

*Email/ tel:* ***coach@jakubbucko.com/*** ***+421 (0) 908 910 944; +421 (0) 915 215 197***

*(ďalej len „Obchodník“)*

Vzhľadom na spôsob uzatvorenia zmluvy, ktorý spotrebiteľ s Obchodníkom uzatvára výlučne na diaľku prostredníctvom webovej stránky [***www.jakubbucko.com***](http://www.jakubbucko.com), a vzhľadom na charakter predmetu zmluvy, ktorým je dodanie digitálneho plnenia vydáva Obchodník toto poučenie o možnostiach uplatnenia práva spotrebiteľa na odstúpenie od zmluvy uzavretej na diaľku a poučenie o tom, že udelením súhlasu pred odoslaním návrhu na uzatvorenie zmluvy spotrebiteľ spotrebiteľ **stratí oprávnenie odstúpiť od zmluvy uzavretej na diaľku .**

***1. Kedy má spotrebiteľ právo na odstúpenie od zmluvy?***

Zákon č. 180/2024 Z.z. o ochrane spotrebiteľa a o zmene a doplnení niektorých zákonov (ďalej je „Zákon“) oprávňuje spotrebiteľa, ktorý uzatvoril s Obchodníkom zmluvu na diaľku (t.j. nákupom na e-shope, webovej stránke, alebo obdobným spôsobom) odstúpiť od zmluvy v lehote 14 dní od uzatvorenia zmluvy (t.j. oznámiť Obchodníkovi, že chce zakúpený neporušený produkt vrátiť).

***2. Kedy nemá spotrebiteľ právo na odstúpenie od zmluvy?***

Zákon stanovuje aj pravidlá, za akých okolností spotrebiteľ **od zmluvy** uzatvorenej na diaľku **odstúpiť nemôže**, alebo za akých okolností **stráca právo na odstúpenie od zmluvy**, a to v prípade upravenom v ustanovení § 19 ods. 1 písm. m) Zákona, teda ak je predmetom zmluvy **dodanie digitálneho obsahu**, ktorý Obchodník dodáva inak ako na hmotnom nosiči, ak:

1*. dodávanie digitálneho obsahu začalo a*

*2. spotrebiteľ udelil* ***výslovný súhlas*** *so začatím dodávania digitálneho obsahu pred uplynutím (14-dňovej) lehoty na odstúpenie od zmluvy, a vyhlásil, že bol riadne poučený o tom, že vyjadrením súhlasu stráca právo na odstúpenie od zmluvy začatím dodávania digitálneho obsahu, a obchodník poskytol spotrebiteľovi potvrdenie podľa* [*§ 17 ods. 12 písm. b)*](https://www.slov-lex.sk/pravne-predpisy/SK/ZZ/2024/108/20240701#paragraf-17.odsek-12.pismeno-b) *alebo* [*ods. 13 písm. b)*](https://www.slov-lex.sk/pravne-predpisy/SK/ZZ/2024/108/20240701#paragraf-17.odsek-13.pismeno-b)*, ak je podľa zmluvy spotrebiteľ povinný zaplatiť cenu.*

**Obchodník vzhľadom na vyššie uvedené a vzhľadom na charakter dodávaného digitálneho plnenia vydáva toto vzorové potvrdenie a poučenie spotrebiteľa:**

**\*\*\***

**Potvrdenie o vyhlásení spotrebiteľa podľa zák.  č. 180/2024 Z.z. o ochrane spotrebiteľa**

Týmto vyhlasujem, že som bol/a v súlade so zákonom č. 108/2024 Z. z. o ochrane spotrebiteľa pri uzatváraní zmlúv na diaľku poučený/á o nasledujúcom:

1. **Zánik práva odstúpiť od zmluvy**: Bol/a som riadne poučený/á, že v prípade uzatvorenia zmluvy na diaľku, ktorá sa týka poskytovania digitálneho obsahu, ktorý nie je dodaný na hmotnom nosiči, moje právo na odstúpenie od zmluvy v lehote 14 dní odo dňa uzatvorenia zmluvy zaniká začatím dodávania digitálneho obsahu, ak predávajúci splnil všetky zákonné povinnosti, vrátane tohto poučenia.
2. **Súhlas so začatím dodávania digitálneho obsahu pred uplynutím lehoty 14 dní**: Týmto dávam výslovný súhlas, aby Obchodník začal s dodaním digitálneho obsahu pred uplynutím zákonnej lehoty na odstúpenie od zmluvy, ktorá je 14 dní od uzatvorenia zmluvy. Som si vedomý/á, že týmto súhlasom strácam právo na odstúpenie od zmluvy, akonáhle Obchodník začne dodávať digitálny obsah.

**\*\*\***

V ....................., dňa \_\_\_ . \_\_\_\_. \_\_\_\_\_\_